《次韵梅山弟感时四首》
宋代·陈著

吟情本是谢玄晖，邂逅年来世事非。
到处望风千甲解，无人留日一戈挥。
杜鹃入洛啼拌死，鸿雁辞南去有归。
浩荡春光天万里，孤云叶叶向谁飞。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。